Õigusakti eesmärk on lihtsustada mittesularahaliste maksete tegemist kõikjal ELis ja sillutada teed ühtse euromaksete piirkonna loomisele. Erilist tähelepanu pööratakse sealjuures tarbijakaitse kõrgele tasemele. Lisaks ühtse euromaksete piirkonna loomisele on direktiivi eesmärk tugevdada konkurentsi pangandussektoris turgude avamise abil, luua ühtlustatud tingimused turulepääsuks väljastpoolt  pangandussektorit pärit makseteenuse pakkujatele ja kehtestada mitmed erinevad teavitamiskohustused. Lisaks peab direktiiv looma ühtse ja tehnoloogiliselt neutraalse õigusliku keskkonna ELis pakutavatele makseteenustele ja aitama kaasa infrastruktuuride kaasajastamisele.